Tomáš Masaryk
Tomáš Garrigue Masaryk (Hodonín, 7. mart 1850 – Prag, 14. septembar 1937) bio je češki političar, filozof i sociolog. Profesor filozofije na praškom Karlovom univerzitetu. Godine 1889. s Kramarom je osnovao liberalnu političku grupu Realisti, koja se povezala s Mladočeškom strankom. Osnivač je i ideolog liberalne Češke narodne stranke koja se borila za autonomiju Češke u sklopu Austro-Ugarske. Godine 1914. odlazi u emigraciju, gdje razvija intenzivniju političku djelatnost za stvaranje samostalne čehoslovačke države. Pred kraj rata na čelu je privremene čehoslovačke vlade. U Washingtonu je 16. oktobra 1918. izdao Deklaraciju o nezavisnosti Čehoslovačke. Bio je predsjednik Čehoslovačke, izabran 14. novembra 1918. a biran je još tri puta na tu funkciju. Dao je ostavku 1935. Kao "otac domovine" smirivao je zategnute odnose čeških i slovačkih stranaka.